title: Regulamentul de punere în aplicare (UE) 2016/1937 al Comisiei din 4 noiembrie 2016 de aprobare a ciflutrinului ca substanță activă existentă destinată utilizării în produsele biocide aparținând tipului de produs 18 (Text cu relevanță pentru SEE )

text:
               5.11.2016

               RO

               Jurnalul Oficial al Uniunii Europene

               L 299/51

         REGULAMENTUL DE PUNERE ÎN APLICARE (UE) 2016/1937 AL COMISIEI
   din 4 noiembrie 2016
   de aprobare a ciflutrinului ca substanță activă existentă destinată utilizării în produsele biocide aparținând tipului de produs 18
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea posibilității de a fi autorizate pentru utilizare în produsele biocide. Această listă include ciflutrinul.

               (2)

               Ciflutrinul a fost evaluat în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în produsele din tipul de produs 18, insecticide, acaricide și produse pentru combaterea altor artropode, astfel cum au fost definite în anexa V la directiva menționată, care corespunde tipului de produs 18, astfel cum a fost definit în anexa V la Regulamentul (UE) nr. 528/2012.

               (3)

               Germania a fost desemnată autoritate competentă responsabilă de evaluare și a transmis raportul de evaluare împreună cu recomandările sale la 23 decembrie 2010.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice pentru utilizarea substanței în produse din tipul 18 a fost formulat la 16 februarie 2016 de către Comitetul pentru produse biocide, ținând cont de concluziile autorității competente responsabile de evaluare.

               (5)

               Conform avizului respectiv, este de așteptat ca produsele biocide de tip 18 care conțin ciflutrin să îndeplinească cerințele de la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea lor.

               (6)

               Prin urmare, este oportun să se aprobe utilizarea ciflutrinului în produsele biocide din tipul de produs 18, sub rezerva respectării anumitor specificații și condiții.

               (7)

               Ar trebui să se acorde o perioadă de timp rezonabilă până la aprobarea unei substanțe active pentru a permite părților interesate să ia măsurile pregătitoare necesare pentru îndeplinirea noilor cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă substanța ciflutrin ca substanță activă destinată utilizării în produsele biocide aparținând tipului de produs 18, sub rezerva respectării specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Ciflutrin

                  Denumire IUPAC:
                  (RS),-α-ciano-4-fluoro-3-fenoxibenzil (1RS,3RS;1RS,3RS)-3-(2,2-diclorovinil)-2,2-dimetilciclopropancarboxilat
                  Nr. CE: 269-855-7
                  Nr. CAS: 68359-37-5

                  955 g/kg (95,5 % G/G)

                  1 martie 2018

                  28 februarie 2028

                  18

                  Autorizarea produselor biocide este supusă următoarelor condiții:

                              1.

                              La evaluarea produsului se acordă o atenție deosebită expunerii, riscurilor și eficacității aferente oricărei utilizări care face obiectul unei cereri de autorizare, dar care nu este abordată în evaluarea efectuată la nivelul Uniunii a riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în evaluarea produsului se va acorda o atenție deosebită:

                                          (a)

                                          apelor de suprafață și sedimentelor în cazul produselor utilizate în gospodării și în spații de adăpostire a animalelor care au scurgere către o stație de epurare a apei;

                                          (b)

                                          apelor de suprafață și sedimentelor în cazul produselor utilizate în spații de adăpostire a animalelor care au scurgere directă în apele de suprafață;

                                          (c)

                                          apelor de suprafață și sedimentelor după împrăștierea dejecțiilor de animale pe soluri agricole în cazul produselor folosite în adăposturile pentru animale.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsuri adecvate de atenuare a riscurilor pentru a se asigura că LMR-urile aplicabile nu sunt depășite.

         (1)  Puritatea indicată în această coloană a fost gradul minim de puritate a substanței active evaluate în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că ea este echivalentă din punct de vedere tehnic cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) 2015/113 al Comisiei din 26 ianuarie 2015 de stabilire a cantităților care urmează să fie adăugate la cantitatea fixată pentru subperioada 1 aprilie - 30 iunie 2015 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor

text:
               27.1.2015

               RO

               Jurnalul Oficial al Uniunii Europene

               L 20/36

         REGULAMENTUL DE PUNERE ÎN APLICARE (UE) 2015/113 AL COMISIEI
   din 26 ianuarie 2015
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2015 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 539/2007 al Comisiei (2) a deschis contingente tarifare anuale pentru importul de produse din sectorul ouălor și al ovalbuminelor.

               (2)

               Cantitățile care fac obiectul cererilor de licențe de import introduse de la 1 la 7 decembrie 2014 pentru subperioada cuprinsă între 1 ianuarie și 31 martie 2015 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficiența măsurii, prezentul regulament ar trebui să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 539/2007, care urmează să fie adăugate la subperioada 1 aprilie-30 iunie 2015, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 539/2007 al Comisiei din 15 mai 2007 privind deschiderea și modul de gestionare a contingentelor tarifare în sectorul ouălor și al ovalbuminelor (JO L 128, 16.5.2007, p. 19).

      ANEXĂ

                  Nr. de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2015
                  (în kg echivalent ouă în coajă)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Regulamentul de punere în aplicare (UE) nr. 394/2014 al Comisiei din 16 aprilie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.4.2014

               RO

               Jurnalul Oficial al Uniunii Europene

               L 115/22

         REGULAMENTUL DE PUNERE ÎN APLICARE (UE) NR. 394/2014 AL COMISIEI
   din 16 aprilie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 aprilie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 71/2013 al Comisiei din 25 ianuarie 2013 de modificare a Regulamentului (UE) nr. 206/2010 în ceea ce privește rubrica referitoare la Uruguay din lista de țări terțe, teritorii sau părți ale acestora autorizate să introducă în Uniune carne proaspătă și de corectare a regulamentului respectiv în ceea ce privește modelul de certificat veterinar pentru ovinele și caprinele destinate reproducției sau producției după import  Text cu relevanță pentru SEE

text:
               26.1.2013

               RO

               Jurnalul Oficial al Uniunii Europene

               L 26/7

         REGULAMENTUL DE PUNERE ÎN APLICARE (UE) NR. 71/2013 AL COMISIEI
   din 25 ianuarie 2013
   de modificare a Regulamentului (UE) nr. 206/2010 în ceea ce privește rubrica referitoare la Uruguay din lista de țări terțe, teritorii sau părți ale acestora autorizate să introducă în Uniune carne proaspătă și de corectare a regulamentului respectiv în ceea ce privește modelul de certificat veterinar pentru ovinele și caprinele destinate reproducției sau producției după import
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 6 alineatul (1), articolul 7 litera (e) și articolul 13 alineatul (1),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (2), în special articolul 8 teza introductivă și punctele 1 și 4,
   întrucât:

               (1)

               Regulamentul (UE) nr. 206/2010 al Comisiei (3) stabilește cerințele de certificare veterinară pentru introducerea în Uniune a anumitor loturi de animale vii sau de carne proaspătă. El stabilește, de asemenea, listele de țări terțe, teritorii sau părți ale acestora care îndeplinesc anumite criterii și din care, prin urmare, pot fi introduse loturi în Uniune.

               (2)

               Regulamentul (UE) nr. 206/2010 autorizează importurile de carne de vită proaspătă dezosată și care a fost supusă maturării, provenind de pe întreg teritoriul Uruguay.

               (3)

               Uruguay este indemn de febră aftoasă, dar practică vaccinarea. Astfel, starea generală de sănătate pentru bovinele din Uruguay este diferită de cea a bovinelor din Uniune. În consecință, Uruguay este autorizat doar să exporte carne de vită proaspătă dezosată și care a fost supusă maturării. Cerințele în materie de import prevăd ca bovinele destinate sacrificării pentru exportul de carne proaspătă în Uniune să fie trimise direct de la exploatația de origine la abator. Această regulă exclude numeroase exploatații mici de la producția pentru piața Uniunii, deoarece animalele lor trec întotdeauna prin centre de colectare sau prin piețe de animale înainte de a fi sacrificate.

               (4)

               Un audit al Uniunii, efectuat în martie 2012, a confirmat că sistemul de identificare și de înregistrare a circulației animalelor din Uruguay le permite medicilor veterinari însărcinați cu certificarea să verifice deplasările anterioare ale animalelor. Astfel, sistemul garantează că animalele au rămas 40 de zile într-o exploatație înainte de a fi transportate la abator. Uruguay poate garanta, de asemenea, că sunt respectate cerințele Uniunii în materie de sănătate animală, aplicabile importurilor de bovine a căror carne proaspătă dezosată și care a fost supusă maturării este destinată exportului către Uniune, chiar dacă aceste animale trec prin centre de colectare și/sau prin piețe înainte de a fi sacrificate, datorită unui sistem care identifică toate bovinele în mod individual, astfel încât să se poată stabili originea lor.

               (5)

               Astfel, Uruguay oferă garanții suficiente pentru a asigura că toate bovinele a căror carne este destinată exportului către Uniune au aceeași stare de sănătate atunci când trec printr-un centru de colectare (inclusiv prin piețe) din Uruguay înainte de a fi sacrificate. Prin urmare, rubrica referitoare la această țară din lista din anexa II partea 1 din Regulamentul (UE) nr. 206/2010 ar trebui adaptată.

               (6)

               A apărut o eroare în două trimiteri la note de subsol din partea II.2 a modelului de certificat „OVI-X”, care figurează în anexa I partea 2 din Regulamentul (UE) nr. 206/2010. Prin urmare, Regulamentul (UE) nr. 206/2010 ar trebui modificat și rectificat în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Dispoziții de modificare
   În anexa II partea 1 din Regulamentul (UE) nr. 206/2010, rubrica referitoare la Uruguay se înlocuiește cu următorul text:

                  Codul ISO și numele țării terțe

                  Codul teritoriului

                  Descrierea țării terțe, a teritoriului sau a părții acestora

                  Certificat sanitar-veterinar

                  Condiții specifice

                  Data limită(2)

                  Data de începere(3)

                  Model(e)

                  GS

                  1

                  2

                  3

                  4

                  5

                  6

                  7

                  8

                  „UY – Uruguay

                  UY-0

                  Întreaga țară

                  EQU

                  BOV

                  A și J

                  1

                  1 noiembrie 2001”

                  OVI

                  A

                  1

   Articolul 2
   Dispoziții de rectificare
   În anexa I partea 2 din Regulamentul (UE) nr. 206/2010, partea II a modelului de certificat „OVI-X” se modifică după cum urmează:

               (a)

               la punctul II.2.8, textul:

                           „(1)
                              fie [II.2.8.2.

                           este vorba despre animale destinate producției, care s-au născut și au fost crescute în permanență în exploatații în care nu s-au înregistrat niciodată cazuri de scrapie;]”

                     se înlocuiește cu următorul text:

                           „(2)
                              fie [II.2.8.2.

                           este vorba despre animale destinate producției, care s-au născut și au fost crescute în permanență în exploatații în care nu s-au înregistrat niciodată cazuri de scrapie;]”;

               (b)

               la punctul II.2.9, teza introductivă:
               „animalele sunt/au fost(1) expediate de la exploatația (exploatațiile) de origine, fără a trece prin nicio piață,”
               se înlocuiește cu următorul text
               „animalele sunt/au fost(2) expediate de la exploatația (exploatațiile) de origine, fără a trece prin nicio piață,”.

         Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2013.

            Pentru Comisie

            Președintele

         José Manuel BARROSO

      (1)  JO L 139, 30.4.2004, p. 320.

      (2)  JO L 18, 23.1.2003, p. 11.

      (3)  JO L 73, 20.3.2010, p. 1.


title: Regulamentul de punere în aplicare (UE) 2017/1482 al Comisiei din 17 august 2017 de modificare a Regulamentului de punere în aplicare (UE) nr. 861/2013 al Consiliului de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India, în ceea ce privește codurile TARIC ale producătorilor-exportatori cooperanți care nu au fost incluși în eșantion

text:
               18.8.2017

               RO

               Jurnalul Oficial al Uniunii Europene

               L 214/1

         REGULAMENTUL DE PUNERE ÎN APLICARE (UE) 2017/1482 AL COMISIEI
   din 17 august 2017
   de modificare a Regulamentului de punere în aplicare (UE) nr. 861/2013 al Consiliului de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India, în ceea ce privește codurile TARIC ale producătorilor-exportatori cooperanți care nu au fost incluși în eșantion
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) („regulamentul de bază”),
   întrucât:

               (1)

               Anexa la Regulamentul de punere în aplicare (UE) nr. 861/2013 al Consiliului (2), astfel cum a fost corectată printr-o rectificare în ceea ce privește denumirea a două societăți (3), stabilește lista producătorilor-exportatori cooperanți din India care nu au fost incluși în eșantion.

               (2)

               În urma publicării Regulamentului de punere în aplicare (UE) 2017/220 al Comisiei (4) de modificare a Regulamentului de punere în aplicare (UE) nr. 1106/2013 al Consiliului (5) de instituire a unei taxe antidumping definitive asupra importurilor de anumite tipuri de sârmă din oțel inoxidabil originare din India, codurile adiționale TARIC atribuite prin Regulamentul de punere în aplicare (UE) nr. 861/2013 nu mai sunt corecte pentru unele dintre societățile enumerate în anexa respectivă. Acest lucru se datorează faptului că respectivele coduri adiționale TARIC ar trebui să corespundă acum celor din Regulamentul de punere în aplicare (UE) 2017/220.

               (3)

               Prin urmare, anexa la Regulamentul de punere în aplicare (UE) nr. 861/2013 ar trebui rectificată în consecință.

               (4)

               Dispozițiile rectificate ar trebui să se aplice de la data aplicării Regulamentului de punere în aplicare (UE) 2017/220,

         ADOPTĂ PREZENTUL REGULAMENT:
   Articolul 1
   Tabelul din anexa la Regulamentul de punere în aplicare (UE) nr. 861/2013, cuprinzând codurile TARIC ale producătorilor-exportatori cooperanți din India care nu au fost incluși în eșantion, este rectificat în conformitate cu următorul tabel:

                  „Denumirea societății

                  Localitate

                  Cod adițional TARIC

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana and Pune, Maharashtra

                  B931

                  Jyoti Steel Industries Ltd

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd

                  Dist. Panchmahals, Gujarat

                  C196 ”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Cu toate acestea, articolul 1 se aplică de la 10 februarie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 august 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  JO L 240, 7.9.2013, p. 1.

      (3)  JO L 251, 26.9.2015, p. 17.

      (4)  JO L 34, 9.2.2017, p. 21.

      (5)  JO L 298, 8.11.2013, p. 1.